stanford-oval/wikipedia huggingface dataset:
Koripallo kesäolympialaisissa 1988
Mitalistit > Miehet

| 0 | 1 | 2 |
| --- | --- | --- |
| Kultaa | Hopeaa | Pronssia |
|  NeuvostoliittoOleksandr Volkov Tiit Sokk Sergei Tarakanov Šarūnas Marčiulionis Igors Miglinieks Valeri Tihonenko Rimas Kurtinaitis Arvydas Sabonis Viktor Pankraškin Valdemaras Chomičius Aleksandr Belostennyi Valeri GoborovValmentaja: Aleksandr Gomelski |  JugoslaviaDražen Petrović Zdravko Radulović Zoran Čutura Toni Kukoč Žarko Paspalj Željko Obradović Jure Zdovc Stojko Vranković Vlade Divac Franjo Arapović Dino Rađa Danko CvjetičaninValmentaja: Dušan Ivković |  YhdysvallatMitch Richmond Charles E. Smith Bimbo Coles Hersey Hawkins Jeff Grayer Charles D. Smith Willie Anderson Stacey Augmon Dan Majerle Danny Manning J. R. Reid David RobinsonValmentaja: John Thompson |
Mitalistit > Naiset

| 0 | 1 | 2 |
| --- | --- | --- |
| Kultaa | Hopeaa | Pronssia |
|  YhdysvallatTeresa Edwards Kamie Ethridge Cindy Brown Anne Donovan Teresa Weatherspoon Bridgette Gordon Vicky Bullett Andrea Lloyd-Curry Katrina McClain Johnson Jennifer Gillom Cynthia Cooper-Dyke Suzie McConnell-Serio |  JugoslaviaStojna Vangelovska Mara Lakić Zana Lelas Eleonora Wild Kornelija Kvesić Danira Bilić Sladjana Golić Polona Dornik Razija Mujanović Vesna Bajkuša Andjelija Arbutina Bojana Milošević |  NeuvostoliittoOlga Jevkova Irina Gerlits Olesja Barel Irina Sumnikova Olga Burjakina Olga Jakovleva Irina Minh Aleksandra Leonova Jelena Kudašova Vitalija Tuomaitė Natalja Zasulskaja Galina Savitskaja |
Ottelut > Miehet > Alkulohkot > Lohko A

| Joukkue | V | H | Korit+ | Korit– | Koriero | Pst |
| --- | --- | --- | --- | --- | --- | --- |
|  Jugoslavia | 4 | 1 | 468 | 384 | 84 | 9 |
|  Neuvostoliitto | 4 | 1 | 460 | 393 | 67 | 9 |
|  Australian | 3 | 2 | 429 | 408 | 21 | 8 |
|  Puerto Rico | 3 | 2 | 382 | 387 | −5 | 8 |
|  Keski-Afrikan tasavalta | 1 | 4 | 346 | 436 | −90 | 6 |
|  Etelä-Korea | 0 | 5 | 384 | 461 | −77 | 5 |
Ottelut > Miehet > Alkulohkot > Lohko B

| Joukkue | V | H | Korit+ | Korit– | Koriero | Pst |
| --- | --- | --- | --- | --- | --- | --- |
|  Yhdysvallat | 5 | 0 | 485 | 302 | 183 | 10 |
|  Espanja | 4 | 1 | 484 | 435 | 49 | 9 |
|  Brasilia | 3 | 2 | 590 | 522 | 68 | 8 |
|  Kanada | 2 | 3 | 479 | 455 | 24 | 7 |
|  Kiina | 1 | 4 | 433 | 527 | −94 | 6 |
|  Egypti | 0 | 5 | 338 | 568 | −230 | 5 |
Ottelut > Miehet > Lopputulokset

| Sija | Maa |
| --- | --- |
:  Neuvostoliitto
:  Jugoslavia
:  Yhdysvallat
4.:  Australia
5.:  Brasilia
6.:  Kanada
7.:  Puerto Rico
8.:  Espanja
9.:  Etelä-Korea
10.:  Keski-Afrikan tasavalta
11.:  Kiina
12.:  Egypti
Ottelut > Naiset

| Sija | Maa |
| --- | --- |
:  Yhdysvallat
:  Jugoslavia
:  Neuvostoliitto
4.:  Australia
5.:  Bulgaria
6.:  Kiina
7.:  Etelä-Korea
8.:  Tšekkoslovakia
Ottelut > Naiset > Alkulohkot > Lohko A

| Joukkue | V | H | Korit+ | Korit– | Koriero | Pst |
| --- | --- | --- | --- | --- | --- | --- |
|  Australia | 3 | 0 | 178 | 196 | −18 | 6 |
|  Neuvostoliitto | 2 | 1 | 208 | 188 | 20 | 5 |
|  Bulgaria | 1 | 2 | 217 | 241 | −24 | 4 |
|  Etelä-Korea | 0 | 3 | 244 | 222 | 22 | 3 |
Ottelut > Naiset > Alkulohkot > Lohko B

| Joukkue | V | H | Korit+ | Korit– | Koriero | Pst |
| --- | --- | --- | --- | --- | --- | --- |
|  Yhdysvallat | 3 | 0 | 282 | 234 | 48 | 6 |
|  Jugoslavia | 2 | 1 | 211 | 211 | −12 | 5 |
|  Kiina | 1 | 2 | 200 | 214 | −14 | 4 |
|  Tšekkoslovakia | 0 | 3 | 202 | 224 | −22 | 3 |
Ottelut > Naiset > Pudotuspelit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 
: 27.9. - Soul, Etelä-Korea
|  |   Australia | 56 |   |  |  |  |
|  |   Jugoslavia | 57 |   |  |  |  |
|  |   |  |   |  |  |  |
|  |  |  |  |  | 29.9. - Soul, Etelä-Korea | 29.9. - Soul, Etelä-Korea |
|  |   |   |   |   |   Yhdysvallat | 77 |
|  |   |   |   |   |   Jugoslavia | 70 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  | 27.9. - Soul, Etelä-Korea | 27.9. - Soul, Etelä-Korea |   |  | 28.9. - Soul, Etelä-Korea | 28.9. - Soul, Etelä-Korea |
|  |   Yhdysvallat | 102 |   |  |   Australia |  53 |
|  |   Neuvostoliitto | 88 |   |  |   Neuvostoliitto |  68 |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Neuvostoliitto | 1 | 0 | 1 | 2 |
| 1. |  Yhdysvallat | 1 | 0 | 1 | 2 |
| 3. |  Jugoslavia | 0 | 2 | 0 | 2 |
Levitaatio (parapsykologia)

Levitointia?
Levitaatiolla tarkoitetaan väitettyä psykokineettistä ilmiötä, jossa eläin, ihminen tai esine nousee ilmaan psyykkisten kykyjen voimalla. Levitaatioon saattaa liittyä myös lentämistä. Kristillisen perinteen mukaan jotkut pyhimykset kuten Ávilan Teresa (1515–1582) ja Joosef Kupertinolainen (1603–1663) pystyivät levitoimaan.[lähde? ]
Psyykikkojen on väitetty kyenneen levitointiin myös spiritualismin piirissä. Kuuluisin spiritualistinen levitoija lienee Daniel Dunglas Home. Myös esimerkiksi Eusapia Palladinolla on sanottu olleen tämä kyky. Paitsi kristinuskossa ja spiritualismissa, levitointia on väitetty esiintyneen myös muun muassa hindulaisuudessa.
Kotoistuspalvelu

Kotoistuspalvelu (entiseltä nimeltään Kotoistushanke) on Kansalliskirjaston palvelu, joka edistää tieto- ja viestintätekniikan lokalisoinnin käyttämien kieli- ja kulttuurisidonnaisten sisältöjen saatavuutta ja yhdenmukaisuutta Suomessa käytetyillä kielillä. Kotoistushankkeen tärkein tavoite on, että Suomessa voidaan käyttää arkisissa sovelluksissa luontevasti eri tietojärjestelmiä. Hankkeessa laaditaan tietojärjestelmien kieltä ja toimintaa koskevia ohjeita ja suosituksia, joita tietotekniikkavalmistajat voivat soveltaa ohjelmistoissaan ja laitteissaan.
Tehtävä

Kotoistuspalvelu pitää tavoitteenaan, "että Suomessa voidaan käyttää tietojärjestelmiä luontevasti kaikilla maamme kielillä arkisissakin sovelluksissa". Tavoitteen saavuttamiseksi Kotoistushanke määrittelee kieltä ja kulttuuria koskevia ohjeita ja normeja, toiveena että tietotekniikkayritykset noudattavat niitä tuotteissaan. Usein kyseessä on lokalisointi, jossa alkuperäinen sisältö tai käyttöliittymä on tehty muulla kielellä. Maiden ja alueiden nimiä ja kielten nimiä koskevat suositukset ovat tarpeen tietokantoja rakennettaessa, jotta tiedot tallentuvat standardoidussa muodossa ja että niiden pohjalta tuotettava teksti on oikeakielistä.
Kotoistuspalvelun toimialaan kuuluvat kaikki Suomessa puhutut kielet, mutta määritykset tehdään toistaiseksi suomelle, suomenruotsille, pohjoissaamelle (Suomessa), inarinsaamelle ja koltansaamelle.
Toiminta

Kotoistushanke on luonteeltaan koordinoiva. Sen antamat suositukset ja normit perustuvat aina sekä asiantuntijoiden pohjatyöhön että avoimen kannanottokierroksen kautta tulleisiin mielipiteisiin ja ehdotuksista käytyyn keskusteluun. Kannanottokierrokselle lähtevät ehdotukset on yleensä valmistellut asiantuntijatyöryhmä yhteistyössä hankkeen koordinaattorin kanssa. Luonnollisia yhteistyötahoja ovat alan yritysten lisäksi Kotimaisten kielten keskus ja Suomen Standardisoimisliitto SFS ry.
Toistaiseksi merkittävin Kotoistushankkeen suosituksista on suomalais-ruotsalainen monikielinen näppäimistöasettelu, joka mahdollistaa kaikkien suomen, ruotsin, pohjoissaamen, inarinsaamen, koltansaamen ja Suomessa puhutun romanikielen merkkien kirjoittamisen. Sen pohjalta tehtiin 23.5.2008 standardiehdotus ja standardi SFS 5966 vahvistettiin 3.11.2008. Esimerkkejä muista työkohteista ovat
suomenkieliset kielten nimet
suomenkieliset maiden tai alueiden nimet
suomen kielen lisämerkkivalikoima (auxiliary character set)
suomenkieliset kirjoitusjärjestelmien nimet
suomenkieliset valuuttojen nimet
mittayksikköjen suomenkieliset nimet
ruotsinkieliset määritykset Suomessa CLDR-tietokantaan
pohjoissaamenkieliset määritykset Suomessa CLDR-tietokantaan
lajittelustandardi SFS-EN 13710
Kotoistushanke on usein osallistunut julkiseen keskusteluun.ja ollut yhteydessä viranomaisiin palvelun parantamiseksi. Se on kiinnittänyt huomiota väestötietojärjestelmän sisältämiin väärin kirjoitettuihin nimiin, joiden syynä on oikeiden merkkien puuttuminen rekisteröinnissä käytettävissä olevasta valikoimasta. Ongelma korjautuu, kun väestörekisteri siirtyy käyttämään universaalimerkistöä. Kotoistushanke on myös osallistunut väestötietojärjestelmässä käytettävien äidinkielien luettelon rajaamiseen.
Organisaatio

Toimintaan voivat vaikuttaa kaikki, jotka haluavat liittyä Kotoistuksen seurantaryhmään. Ehdotukset uusiksi tai muutetuiksi suosituksiksi ja normeiksi lähetetään seurantaryhmän jäsenille kommentoitaviksi, ja he voivat myös itse ehdottaa alueita, joissa suosituksia kaivataan. Sekä nykyiset (avoimet) että entiset kannanottopyynnöt julkaistaan myös Kotoistuksen sivuilla http://kotoistus.fi.
Kotoistushankkeen ohjausryhmä on alusta pitäen ollut tieto- ja viestintätekniikan toimijoiden yhteistyöelin. Se linjaa toiminnan kehittämistä sekä suunnittelee ja seuraa toimintaa. Kotoistushankkeen ohjausryhmän ensimmäisenä puheenjohtajana toimi hankkeen alusta lähtien vuoteen 2016 asti Kimmo Koskenniemi.. Aikavälillä 2016–2020 puheenjohtajana oli Katrina Harjuhahto-Madetoja.
Vuoden 2021 alussa Kotoistushanke niveltyi osaksi Kansalliskirjaston palvelukokonaisuutta ja sen nimi muuttui Kotoistuspalveluksi. Ohjausryhmän puheenjohtajana toimii Tommi Jauhiainen (2021–).
Kotoistushankkeen parissa on suurimman osan aikaa työskennellyt koordinaattori, joista ensimmäinen oli Erkki I. Kolehmainen. Hänen jälkeensä koordinaattorina ovat toimineet Tero Aalto (2006–2015) ja Esko Clarke Sario (2015–2016). Vuodesta 2016 lähtien koordinaatiosta on huolehtinut Kansalliskirjasto.
Historia

Kotoistuspalvelu käynnistyi hankkeena v. 2004. Standardointihankkeita vetänyt Erkki I. Kolehmainen ja muutamat muut standardisoinnissa mukana olleet kutsuivat koolle kansallisen lokalisoinnin ohjaus- ja seurantaryhmän käynnistyskokouksen, joka pidettiin Helsingissä 28.9.2004. Kokous asetti valmisteluryhmän, joka lausunnossaan 28.10.2004 ehdotti lokalisoinnin ohjausryhmän koollekutsumista. Ohjausryhmässä tulisi olla edustus lokalisointia tekevistä yrityksistä, lokalisoitavia järjestelmiä tai sovelluksia valmistavista yrityksistä, toteutusten suurkäyttäjistä sekä kielimaailmasta. Ohjausryhmän tehtävänä on päättää hankkeen työkohteista ja niiden hienojakoisuudesta. Alustavasti ehdotettiin Common Locale Data Repository -tietokannan Suomea koskevien tietojen päivittämistä siltä osin kuin ne koskevat maiden, alueiden ja kielten nimiä, valuuttoja, ajan ilmaisuja, aakkostusta ja muita paikallisasetuksia.
Kotoistushanke aloitti toimintansa Kotimaisten kielten tutkimuskeskuksen (sittemmin Kotimaisten kielten keskus) alla, mutta siirtyi 2006 Tieteen tietotekniikan keskukseen CSC:hen ja vuoden 2015 alusta edelleen Kansalliskirjastoon. Kaikki kolme organisaatiota kuuluvat opetus- ja kulttuuriministeriön hallinnonalaan, jonka erityisrahoituksen turvin työtä tehdään. Ohjausryhmän tukena oli aktiivinen seurantaryhmä, jonka jäsenten asiantuntemusta tarvittiin parhaisiin suosituksiin päätymiseen. Myöhemmin käytössä on ollut myös palkatun koordinaattorin osa-aikainen työpanos.
Aiheesta muualla

Kotoistushankkeen sivut
Unicode Common Locale Data Repository (CLDR) Project (englanniksi)
Levitaatio

Magneettinen levitaatio
Levitaatio eli leijuminen on fysiikkaan liittyvä ilmiö, jossa esine leijuu ilmassa ilman mekaanista tukea. Magneettinen levitaatio tarkoittaa magnetismin avulla tapahtuvaa esineen levitaatiota. Magneettiseen levitaatioon perustuvat myös maglev-junat.
Levitating

| ”Levitating” Dua Lipa, mukana DaBaby |
| --- | --- | --- |

Singlen tiedot
 Albumilta: Future Nostalgia
 Julkaistu: 2. lokakuuta 2020
 Tyylilaji: funk disko
 Kesto: 03.23
 Levy-yhtiö: Warner Records
Dua Lipan muut singlet
| ”Levitating (The Blessed Madonna Remix)” 2020 | ”Levitating” 2020 | ”Fever” 2020 |
Levitating on englantilaislaulaja Dua Lipan kappale tämän vuonna 2020 julkaistulta toiselta studioalbumilta Future Nostalgia. Se on yksi hänen suosituimmista kappaleistaan. Lokakuuhun 2021 mennessä kappale oli myynyt platinaa Isossa-Britanniassa ja nelinkertaista platinaa Yhdysvalloissa.
Kappaleesta julkaistiin singleinä kaksi remixiä. Niistä ensimmäisen Dua Lipa teki yhteistyönä the Blessed Madonnan kanssa. Remixillä vierailevat Madonna ja Missy Elliott. Se julkaistiin elokuussa 2020 singlenä remix-albumilta Club Future Nostalgia. Toisella remixillä vierailee yhdysvaltalainen rap-artisti DaBaby. Se julkaistiin Future Nostalgia -albumin viidentenä singlenä 2. lokakuuta 2020. Etenkin remix, jolla DaBaby on mukana, on vaikuttanut suuresti kappaleen suosioon.
Heinäkuussa 2021 DaBaby laukoi homofobisina pidettyjä kommentteja festivaaliesiintymisensä yhteydessä, minkä seurauksena remixin radiosoitto väheni. Dua Lipaa vaadittiin myös kokonaan poistamaan rap-artisti remixiltä ja korvaamaan tämä muilla artisteilla, esimerkiksi Megan Thee Stallionilla tai Lil Nas X:llä. Syyskuusta 2021 lähtien DaBabyä ei ole mainittu enää yhtenä kappaleen esittäjistä Billboard Hot 100 -listalla, koska suurin osa sen listasijoitukseen vaikuttavasta toiminnasta liittyy remixin sijaan kappaleen alkuperäiseen versioon.
Lateraaniobeliski

Lateraaniobeliski.
Obeliski Bernardo Bellotton maalauksessa 1740-luvulta. Takaoikealla Lateraanipalatsi ja osa Lateraanikirkon julkisivua.
Lateraaniobeliski on Egyptistä peräisin oleva obeliski Rooman Piazza San Giovanni in Laterano -aukiolla Lateraanikirkon ja Lateraanipalatsin edustalla. Se on korkein yhä pystyssä oleva muinaisen Egyptin obeliski. Obeliskin alkuperäinen egyptiläinen osa on 32,18 metriä korkea ja koko rakennelma jalusta ja huipulla oleva risti mukaan lukien 45,70 metriä.
Lateraaniobeliski on mahdollisesti Rooman vanhin obeliski, joskin Vatikaanin obeliski saattaa olla vielä vanhempi.
Historia

Obeliski sijaitsi alkuaan Egyptin Thebassa Karnakin temppeliin kuuluneen Amon-jumalan temppelin edustalla. Obeliskin kylkiin kaiverrettujen hieroglyfimerkintöjen mukaan sen veistäminen aloitettiin faarao Thutmosis III:n valtakaudella 1400-luvulla eaa., mutta työ kesti 35 vuotta ja obeliski pystytettiin vasta Thutmosis III:n pojanpojan Thutmosis IV:n aikana. Se oli Karnakin temppelin ainoa obeliski, jolla ei ollut paria. Obeliskin punainen graniitti louhittiin Assuanin alueelta.
Obeliski siirrettiin Rooman keisari Konstantinus Suuren aikana 300-luvulla jaa. Thebasta Niiliä pitkin Aleksandriaan. Se oli tarkoitus viedä sieltä Rooman valtakunnan uuteen pääkaupunkiin Konstantinopoliin, mikä jäi tekemättä Konstantinuksen kuoltua. Konstantinuksen poika Constantius II järjesti lopulta obeliskin tuonnin Roomaan vuonna 357. Se kuljetettiin Välimeren poikki tarkoitusta varten tehdyllä kaleerilla, jossa oli 300 soutajaa, ja sitten Ostiasta Tiberiä ylös Roomaan valtavalla lautalla. Constantius II pystytti obeliskin Circus Maximus -kilparadan spinan eli ratoja erottavan väliseinän päälle, missä jo entuudestaan sijaitsi 300 vuotta aiemmin Egyptistä tuotu Flaminion obeliski.
Obeliski kaatui 400-luvulla tuntemattomasta syystä ja hautautui vuosisatojen kuluessa maan alle. Se löydettiin vuonna 1587 paavi Sixtus V:n määräämissä etsinnöissä seitsemän metrin syvyydestä kolmeen osaan hajonneena. Arkkitehti Domenico Fontana kunnosti ja korjasi obeliskin Sixtus V:n toimeksiannosta. Tässä yhteydessä obeliskia lyhennettiin alapäästä neljällä metrillä, ja tätä kiviainesta käytettiin muiden kohtien korjaamiseen. Obeliski pystytettiin vuonna 1588 uudelleen Lateraanikirkon edustalle. Paikalla oli aiemmin sijainnut antiikin aikainen Marcus Aureliuksen ratsastajapatsas, joka oli siirretty Piazza del Campidoglio -aukiolle vuonna 1538. Flaminion obeliskin Sixtus V puolestaan pystytti Piazza del Popololle.
Fontana lisäsi Lateraaniobeliskiin marmorisen jalustan sekä huipulla olevan ristin. Ristiä ympäröivät Ludovico del Ducan veistämät neljä leijonahahmoa, jotka ovat Sixtus V:n suvun eli Perettien heraldinen tunnus. Jalustan jokaiselle sivulle kaiverretut latinankieliset merkinnät kertovat obeliskin siirtämisestä Roomaan ja pystyttämisestä sen nykyiselle paikalle. Niiden mukaan Sixtus V omisti obeliskin ”voittamattomalle ristille”, mikä on viittaus keisari Konstantinusta koskevaan ”In hoc signo vinces” -tarinaan.
Obeliski painoi alkujaan 455 tonnia, mutta keveni Fontanan suorittaman restauroinnin yhteydessä 330 tonniin. Poistettu osa sisälsi Constantius II:n aikaisen latinankielisen kuvauksen obeliskin siirtämisestä Aleksandriasta Roomaan.
Aiheesta muualla

Kuvia tai muita tiedostoja aiheesta Lateraaniobeliski Wikimedia Commonsissa
Linda O’Neil

Linda O'Neil
Linda O'Neil (s. 12. elokuuta 1974) on yhdysvaltalainen näyttelijä ja malli.
O'Neil syntyi lähellä Sacramentoa. Hänen perheensä muutteli paljon, ja O'Neil asui muun muassa Guamilla. Hänen vanhempansa tapasivat Vietnamissa, missä hänen isänsä oli pilottina Vietnamin sodassa.
O'Neil aloitti mallintyönsä 15-vuotiaana. Hänen kuviaan on ollut muiden muassa useissa auto- ja moottoripyörälehdissä, -seinäkalentereissa ja -mainoksissa sekä Playboy Special Editionissa.
Filmografia

The Night That Never Happened (1997)
BASEKetball (1998)
Foolish (1999)
Dish Dogs (2000)
PDA Massacre (2004)
Painajainen perheessä (2004)
Aiheesta muualla

Viralliset sivut (englanniksi)
Linda O'Neil Internet Movie Databasessa. (englanniksi)
Linjala (sukunimi)

Linjala on sukunimi, joka on Suomessa nykyisenä nimenä 107:llä henkilöllä. Nimen tunnettuja kantajia ovat:
Lasse Linjala, jalkapalloilija
Miiro Linjala, jääkiekkoilija
Liessaari

Liessaari
| --- | --- |
Sijainti:  Lohja Uusimaa Suomi
Vesialue:  Lohjanjärvi
muokkaa - muokkaa wikitekstiä - muokkaa Wikidataa
Liessaari on Lohjanjärvessä sijaitseva saari, joka toimii virkistysalueena. Saareen pääsee kävellen Liessaaren siltaa pitkin. Saarelta löytyy luontopolku, laavu ja uimaranta. Liessaaresta on louhittu aikoinaan graniittia, ja louhos on nykyään muistomerkki. Saarella on paikkoja, joihin saa rantautua veneellä. Vuosina 1926–1997 Liessaari oli jaettu n kaupungin ja kunnan kesken.
Aiheesta muualla

Liessaaren luontopolku (Lohjan kaupunki)
Koirien agilitykilpailut

Koirien agilitykilpailuja on järjestetty Suomessa vuodesta 1987. Agility on levinnyt ympäri maailman ja lajin maailmanmestaruuskilpailut järjestetään vuosittain. Suomessa MM-kisat on järjestetty vuosina 2000, 2008 ja 2019.
Kilpailuihin saavat osallistua yli 18 kuukautta vanhat koirat, jotka on tunnistusmerkitty ja rekisteröity. Myös Kennelliiton antidoping-määräyksiä on noudatettava. Suomessa virallisiin kilpailuihin osallistuessa pitää olla voimassa oleva Suomen Agilityliiton kilpailulisenssi ja agilityn kilpailukirja, jonka tuomari on varmentanut. SM-kisoihin ja MM-karsintoihin on voimassa omat karsintavaatimuksensa, jotka muuttuvat vuosittain. Voimassa olevat säännöt löydät  Suomen Agilityliiton kotisivuilta. Sekarotuisilla koirilla ei ole osallistumisoikeutta arvokisoihin, mutta ne saavat osallistua kaikille roduille avoimiin sekarotuisten MM-kilpailuihin.
Menestyneitä suomalaisia koirakkoja > 2005

Suomen mestarit
Mini:  keskikokoinen villakoira Miisa ja Anne-Mari Tenhovalo
Midi: mudi Saima ja Mari Kaplas
Maksi: australiankelpie Peto ja Tuija Saari
Pohjoismaiden Mestarit
Mini kultamitalisti: bichon frise Nappi ja Hanna Mäenpää
Mini hopeamitalisti: länsigöötanmaanpystykorva Leila ja Päivi Männistö
Midi kultamitalisti: borderterrieri Leevi ja Petteri Huotari
Mini-joukkue kultamitalistit: länsigöötanmaanpystykorva Leila ja Päivi Männistö, bichon frisé Nappi ja Hanna Mäenpää, borderterrieri Topi ja Petteri Huotari sekä borderterrieri Jade ja Jaana Lingfors
Midi-joukkue kultamitalistit: borderterrieri Leevi ja Petteri Huotari, shetlanninlammaskoira Leevi ja Ulla Nikkilä, kromfohrländer Mymlan ja Åsa Rancken sekä borderterrieri Retu ja Marja-Liisa Mäenpää
Menestyneitä suomalaisia koirakkoja > 2006

Suomen mestarit
Mini: shetlanninlammaskoira Kerttu ja Carolina Pellikka
Midi: cavalierkingcharlesinspanieli Kaapo ja Minna Karjalainen
Maksi: bordercollie Edi ja Sari Vähäniitty
Maailman mestarit
Midi: kooikerhondje Frodo ja Jari Suomalainen
Midi-joukkue: puli Xosmo ja Mari Virkkula, walesinterrieri Taavi ja Nina Manner sekä kooikerhondje Frodo ja Jari Suomalainen
Pohjoismaiden mestarit
Mini: borderterrieri Tootsie ja Minna Ylitalo
ParAgilityn MM-menestyjät
Midi: lagotto romagnolo Nucca ja Pirkko Riekki
Menestyneitä suomalaisia koirakkoja > 2007

Suomen mestarit
Mini: shetlanninlammaskoira Mimmi ja Kati Kangasaho
Midi: kooikerhondje Luka ja Sami Oksa
Maksi: bordercollie Noel ja Juha Orenius
MM-kisat
Mini-joukkuepronssimitalistit: shetlanninlammaskoira Pirre ja Anu Rajaheimo,  keskikokoinen villakoira Muska ja Taina Airaksinen sekä borderterrieri Pyry ja Mia Borg
PM-kisat
Mini 1.: länsigöötanmaanpystykorva Leila ja Päivi Männistö
Midi 1.: kooikerhondje Luka ja Sami Oksa
Midi 3.: kooikerhondje Frodo ja Jari Suomalainen
Menestyneitä suomalaisia koirakkoja > 2008

SM-kisat
Mini: borderterrieri Toffe ja Janne karstunen
Midi: kooikerhondje Frodo ja Jari Suomalainen
Maksi: bordercollie Vimma ja Jaakko Knuutti
MM-kisat
Maksien yksilö: bordercollie Yoko ja Jouni Orenius
Menestyneitä suomalaisia koirakkoja > 2009

SM-kisat
Mini: borderterrieri Toffe ja Janne karstunen
Midi: kooikerhondje Frodo ja Jari Suomalainen
Maksi: bordercollie Vimma ja Niina-Liina Linna
Menestyneitä suomalaisia koirakkoja > 2010

SM-kisat
Mini: Kay ja Aki Korhonen
Medi: Frodo ja Jari Suomalainen
Maksi: Iiro ja Sari Vähäniitty
MM-kisat
Medien yksilö: Pronssimitalistit kooikerhondje Frodo ja Jari Suomalainen (RIMA)
Menestyneitä suomalaisia koirakkoja > 2011

SM-kisat
Mini: Neon ja Caloander Jenna
Medi: Frodo ja Jari Suomalainen
Maksi: Meg ja Huotari Petteri
Euroopanmestaruuskilpailut
Maksien yksilö: Kultamitalistit bordercollie Rhett (Tending Chimera) ja Niina-Liina Linna (ACE)
Avoimet MM-kisat (World Agility Open)
Maksien yksilö: Hopeamitalistit bordercollie Rhett (Tending Chimera) ja Niina-Liina Linna (ACE)
MM-kisat
Maksien yksilö: Hopeamitalistit bordercollie Punssi (Promillen Cinzano) ja Tuulia Liuhto (LAW)
Menestyneitä suomalaisia koirakkoja > 2012

SM-kisat
Mini: Ralli ja Anni Komulainen
Medi: Luka ja Sami Oksa
Maksi: Omie ja Elina Jänesniemi
Avoimet MM-kisat (World Agility Open)
Maksien yksilö: Hopeamitalistit bordercollie Rhett (Tending Chimera) ja Niina-Liina Linna
Menestyneitä suomalaisia koirakkoja > 2013

SM-kisat
Mini: Aksu ja Juha Kujala
Medi: Hikka ja Kaisa Ylä-Tuuhonen
Maksi: Repo ja Raisa Vähätalo
Menestyneitä suomalaisia koirakkoja > 2014

SM-kisat
Mini: Anni Komulainen (HU-PU) ja shetlanninlammaskoira Ralli (Mocha)
Medi: Ari Partti (LAU) ja kooikerhondje Kafi (Callitris Kafilo Gatrina)
Maksi: Pasi Kangas (HPSK) ja bordercollie Wiu (Eyewitness White-Hot)
MM-kisat
Medien yksilö: Pronssimitalistit Outi Harju (TAMSK) ja kooikerhondje Olli
Paragility MM-kilpailut
Group 3: Kultamitalistit Jukka Leppälä (PIRKU) ja bordercollie Hello Kitty (Tending Pacemaker)

Group 3: Pronssimitalistit Jukka Leppälä (PIRKU) ja borderterrieri Liina (Helinä)
EOJ (European open junior)
- Medi joukkue pronssi: Elsi Pulli ja Mudi Skitso, Elsi Pulli ja Mudi Didi, Kim Berglund ja Shetlanninlammaskoira Peski, Kim Berglund ja Shetlanninlammaskoira Spike
Menestyneitä suomalaisia koirakkoja > 2015

SM-kisat
Mini: Iida Vakkuri (HAU) ja shetlanninlammaskoira Hunni (Cardiwe's Absurd Bi Black)
Medi: Jonna Keskitalo (K-PKK) ja shetlanninlammaskoira Kuura (Frosty Night's Arancione)
Maksi: Janita Leinonen (LAW) ja bordercollie Fu (Against All Odds Czech Fan)
Paragility MM-kilpailut
Group 3: Kultamitalistit  Jukka Leppälä (PIRKU) ja Borderterrieri Diego (Torag's Dazzling Diego Woodmyrr)